xml version="1.0" encoding="UTF-8"?


Euroopa Liidu C 299/2019


| | | |
| --- | --- | --- |
| | | ISSN 1977-0898 |
| Euroopa Liidu Teataja | | C 299 |
| European flag | | |
| Eestikeelne väljaanne | Teave ja teatised | 62. aastakäik 4. september 2019 |

---

| | | |
| --- | --- | --- |
| Sisukord | | Lehekülg |
| | II   Teatised | |
| | EUROOPA LIIDU INSTITUTSIOONIDE, ORGANITE JA ASUTUSTE TEATISED | |
| | Euroopa Komisjon | |
| 2019/C 299/01 | [Vastuväidete esitamisest loobumine teatatud koondumise kohta (juhtum M.9398 – Centerbridge Partners / Amtrust Corporate Member)](http://publications.europa.eu/resource/uriserv/OJ.C_.2019.299.01.0001.01.EST.xhtml) ([1](#TN1)) | [1](#C_2019299ET.01000101.doc) |
| 2019/C 299/02 | [Vastuväidete esitamisest loobumine teatatud koondumise kohta (juhtum M.9469 – ISQ/Domidep)](http://publications.europa.eu/resource/uriserv/OJ.C_.2019.299.01.0001.02.EST.xhtml) ([1](#TN1)) | [1](#C_2019299ET.01000102.doc) |

---

| | | |
| --- | --- | --- |
| | IV   Teave | |
| | TEAVE EUROOPA LIIDU INSTITUTSIOONIDELT, ORGANITELT JA ASUTUSTELT | |
| | Euroopa Komisjon | |
| 2019/C 299/03 | [Euro vahetuskurss](http://publications.europa.eu/resource/uriserv/OJ.C_.2019.299.01.0002.01.EST.xhtml) | [2](#C_2019299ET.01000201.doc) |
| 2019/C 299/04 | [Arvamus, mille konkurentsi piiravat tegevust ja turgu valitsevat seisundit käsitlev nõuandekomitee esitas 9. aprilli 2019. aasta koosolekul otsuse eelnõu kohta, milles käsitletakse juhtumit AT.39398 – Visa MIF — Raportöör: Soome](http://publications.europa.eu/resource/uriserv/OJ.C_.2019.299.01.0003.01.EST.xhtml) | [3](#C_2019299ET.01000301.doc) |
| 2019/C 299/05 | [Ärakuulamise eest vastutava ametniku lõpparuanne — Juhtum AT.39398 – Visa MIF](http://publications.europa.eu/resource/uriserv/OJ.C_.2019.299.01.0004.01.EST.xhtml) | [4](#C_2019299ET.01000401.doc) |
| 2019/C 299/06 | [Kokkuvõte komisjoni otsusest, 29. aprill 2019, Euroopa Liidu toimimise lepingu artiklis 101 ja Euroopa Majanduspiirkonna lepingu artiklis 53 sätestatud menetluse kohta (juhtum AT.39398 – Visa MIF) (teatavaks tehtud numbri C(2019) 3034 all)](http://publications.europa.eu/resource/uriserv/OJ.C_.2019.299.01.0008.01.EST.xhtml) | [8](#C_2019299ET.01000801.doc) |

---

| | | |
| --- | --- | --- |
| | V   Teated | |
| | KONKURENTSIPOLIITIKA RAKENDAMISEGA SEOTUD MENETLUSED | |
| | Euroopa Komisjon | |
| 2019/C 299/07 | [Eelteatis koondumise kohta (juhtum M.9458 – CBRE / Telford Homes) — Võimalik lihtsustatud korras menetlemine](http://publications.europa.eu/resource/uriserv/OJ.C_.2019.299.01.0012.01.EST.xhtml) ([1](#TN1)) | [12](#C_2019299ET.01001201.doc) |
| 2019/C 299/08 | [Eelteatis koondumise kohta (juhtum M.9496 – Ardian France / Staci) — Võimalik lihtsustatud korras menetlemine](http://publications.europa.eu/resource/uriserv/OJ.C_.2019.299.01.0014.01.EST.xhtml) ([1](#TN1)) | [14](#C_2019299ET.01001401.doc) |

---

| | |
| --- | --- |
| | --- |
| | (1)   EMPs kohaldatav tekst |

| | |
| --- | --- |
| ET | |

---

II Teatised

EUROOPA LIIDU INSTITUTSIOONIDE, ORGANITE JA ASUTUSTE TEATISED

Euroopa Komisjon

| | | | |
| --- | --- | --- | --- |
| 4.9.2019 | ET | Euroopa Liidu Teataja | C 299/1 |

---

Vastuväidete esitamisest loobumine teatatud koondumise kohta

(juhtum M.9398 – Centerbridge Partners / Amtrust Corporate Member)

(EMPs kohaldatav tekst)

(2019/C 299/01)

13. augustil 2019 otsustas komisjon loobuda vastuväidete esitamisest eespool nimetatud teatatud koondumise kohta ning kuulutada koondumine siseturuga kokkusobivaks. Otsuse aluseks on nõukogu määruse (EÜ) nr 139/2004 [(1)](#ntr1-C_2019299ET.01000101-E0001) artikli 6 lõike 1 punkt b. Otsuse täielik tekst on kättesaadav ainult inglise keeles ning see avaldatakse pärast seda, kui sellest on kustutatud võimalikud ärisaladused. Otsus on kättesaadav:

| | |
| --- | --- |
| — | Euroopa konkurentsialasel veebisaidil (http://ec.europa.eu/competition/mergers/cases/). Veebisaidil pakutakse mitut võimalust otsida konkreetset ühinemisotsust, sealhulgas ettevõtja nime, juhtumi numbri ja kuupäeva järgi ning tegevusalade registri kaudu; |

| | |
| --- | --- |
| — | elektroonilises vormis EUR-Lex’i veebisaidil (http://eur-lex.europa.eu/homepage.html?locale=et) dokumendinumbri 32019M9398 all. EUR-Lex pakub on-line-juurdepääsu Euroopa õigusele. |

---

[(1)](#ntc1-C_2019299ET.01000101-E0001)  [ELT L 24, 29.1.2004, lk 1](http://publications.europa.eu/resource/oj/JOL_2004_024_R_TOC).

---

| | | | |
| --- | --- | --- | --- |
| 4.9.2019 | ET | Euroopa Liidu Teataja | C 299/1 |

---

Vastuväidete esitamisest loobumine teatatud koondumise kohta

(juhtum M.9469 – ISQ/Domidep)

(EMPs kohaldatav tekst)

(2019/C 299/02)

27. augustil 2019 otsustas komisjon loobuda vastuväidete esitamisest eespool nimetatud teatatud koondumise kohta ning kuulutada koondumine siseturuga kokkusobivaks. Otsuse aluseks on nõukogu määruse (EÜ) nr 139/2004 [(1)](#ntr1-C_2019299ET.01000102-E0001) artikli 6 lõike 1 punkt b. Otsuse täielik tekst on kättesaadav ainult inglise keeles ning see avaldatakse pärast seda, kui sellest on kustutatud võimalikud ärisaladused. Otsus on kättesaadav:

| | |
| --- | --- |
| — | Euroopa konkurentsialasel veebisaidil (http://ec.europa.eu/competition/mergers/cases/). Veebisaidil pakutakse mitut võimalust otsida konkreetset ühinemisotsust, sealhulgas ettevõtja nime, juhtumi numbri ja kuupäeva järgi ning tegevusalade registri kaudu; |

| | |
| --- | --- |
| — | elektroonilises vormis EUR-Lex’i veebisaidil (http://eur-lex.europa.eu/homepage.html?locale=et) dokumendinumbri 32019M9469 all. EUR-Lex pakub on-line-juurdepääsu Euroopa õigusele. |

---

[(1)](#ntc1-C_2019299ET.01000102-E0001)  [ELT L 24, 29.1.2004, lk 1](http://publications.europa.eu/resource/oj/JOL_2004_024_R_TOC).

---

IV Teave

TEAVE EUROOPA LIIDU INSTITUTSIOONIDELT, ORGANITELT JA ASUTUSTELT

Euroopa Komisjon

| | | | |
| --- | --- | --- | --- |
| 4.9.2019 | ET | Euroopa Liidu Teataja | C 299/2 |

---

Euro vahetuskurss [(1)](#ntr1-C_2019299ET.01000201-E0001)

3. september 2019

(2019/C 299/03)

1 euro =

| | | |
| --- | --- | --- |
| | Valuuta | Kurss |
| USD | USA dollar | 1,0937 |
| JPY | Jaapani jeen | 116,05 |
| DKK | Taani kroon | 7,4566 |
| GBP | Inglise nael | 0,90885 |
| SEK | Rootsi kroon | 10,8128 |
| CHF | Šveitsi frank | 1,0829 |
| ISK | Islandi kroon | 139,90 |
| NOK | Norra kroon | 10,0190 |
| BGN | Bulgaaria leev | 1,9558 |
| CZK | Tšehhi kroon | 25,885 |
| HUF | Ungari forint | 330,68 |
| PLN | Poola zlott | 4,3663 |
| RON | Rumeenia leu | 4,7292 |
| TRY | Türgi liir | 6,2937 |
| AUD | Austraalia dollar | 1,6247 |
| CAD | Kanada dollar | 1,4627 |
| HKD | Hongkongi dollar | 8,5788 |
| NZD | Uus-Meremaa dollar | 1,7385 |
| SGD | Singapuri dollar | 1,5237 |
| KRW | Korea vonn | 1 328,80 |
| ZAR | Lõuna-Aafrika rand | 16,5525 |
| CNY | Hiina jüaan | 7,8513 |
| HRK | Horvaatia kuna | 7,4055 |
| IDR | Indoneesia ruupia | 15 558,00 |
| MYR | Malaisia ringit | 4,6162 |
| PHP | Filipiini peeso | 57,190 |
| RUB | Vene rubla | 73,2576 |
| THB | Tai baat | 33,548 |
| BRL | Brasiilia reaal | 4,5684 |
| MXN | Mehhiko peeso | 21,9477 |
| INR | India ruupia | 79,1970 |

---

[(1)](#ntc1-C_2019299ET.01000201-E0001)  Allikas: EKP avaldatud viitekurss.

---

| | | | |
| --- | --- | --- | --- |
| 4.9.2019 | ET | Euroopa Liidu Teataja | C 299/3 |

---

Arvamus, mille konkurentsi piiravat tegevust ja turgu valitsevat seisundit käsitlev nõuandekomitee esitas 9. aprilli 2019. aasta koosolekul otsuse eelnõu kohta, milles käsitletakse juhtumit AT.39398 – Visa MIF

Raportöör: Soome

(2019/C 299/04)

1.

Nõuandekomitee jagab kahtlusi, mida komisjon väljendas oma otsuse eelnõus, mille ta esitas nõuandekomiteele 26. märtsil 2019 vastavalt Euroopa Liidu toimimise lepingu (ELTL) artiklile 101 ja EMP lepingu artiklile 53.

2.

Nõuandekomitee nõustub komisjoniga, et menetluse äriühingu Visa suhtes võib lõpetada määruse (EÜ) nr 1/2003 artikli 9 lõike 1 kohase otsusega.

3.

Nõuandekomitee nõustub komisjoniga, et äriühingu Visa pakutud kohustused on sobivad, vajalikud ja proportsionaalsed ning need tuleks muuta äriühingu Visa suhtes õiguslikult siduvaks.

4.

Nõuandekomitee nõustub komisjoniga, et äriühingu Visa pakutud kohustusi arvesse võttes ei ole komisjonil enam alust menetluse jätkamiseks äriühingu Visa suhtes, ilma et see piiraks määruse (EÜ) nr 1/2003 artikli 9 lõike 2 kohaldamist.

5.

Nõuandekomitee soovitab avaldada oma arvamuse Euroopa Liidu Teatajas.

---

| | | | |
| --- | --- | --- | --- |
| 4.9.2019 | ET | Euroopa Liidu Teataja | C 299/4 |

---

Ärakuulamise eest vastutava ametniku lõpparuanne [(1)](#ntr1-C_2019299ET.01000401-E0001)

Juhtum AT.39398 – Visa MIF

(2019/C 299/05)

Sissejuhatus

| | | |
| --- | --- | --- |
| | (1) | Juhtum AT.39398 käsitleb mitmepoolseid vahendustasusid, mida kohaldatakse teatavate deebet- ja krediitkaardimaksete suhtes maksekaardisüsteemis, mida tuntakse kaubamärgi VISA (variantide) all [(2)](#ntr2-C_2019299ET.01000401-E0002). |

| | | |
| --- | --- | --- |
| | (2) | Käesolev aruanne on seotud nõukogu määruse (EÜ) nr 1/2003 artikli 9 kohase esialgseid kohustusi käsitleva otsusega [(3)](#ntr3-C_2019299ET.01000401-E0003) (edaspidi „otsuse eelnõu“), mis puudutab juhtumis AT.39398 osutatud mitmepoolsete vahendustasude kogumit, mida nimetatakse piirkondadevahelisteks mitmepoolseteks vahendustasudeks [(4)](#ntr4-C_2019299ET.01000401-E0004). Otsuse eelnõu on adresseeritud ettevõtjatele Visa Inc ja Visa International Service Association (koos nimetatud „Visa“). |

| | | |
| --- | --- | --- |
| | (3) | Piirkondadevahelisi mitmepoolseid vahendustasusid kirjeldatakse otsuse eelnõus kui mitmepoolseid vahendustasusid, mida kohaldatakse kaardipõhistele piirkondadevahelistele tehingutele, mis on tehtud [Euroopa Majanduspiirkonnas (EMP)] asuvate kaupmeeste juures tarbijate deebet- või krediitkaartidega, mille on välja andnud EMPst väljaspool asuv väljastaja [(5)](#ntr5-C_2019299ET.01000401-E0005). |

Varasemad sündmused ettevõtjat Visa Europe Limited puudutavas juhtumis AT.39398

| | | |
| --- | --- | --- |
| | (4) | Juhtumi AT.39398 menetlemist alustas komisjoni omal algatusel 28. novembril 2006 algatatud uurimisega. 6. märtsil 2008 algatas komisjon komisjoni määruse (EÜ) nr 773/2004 artikli 2 lõike 1 alusel menetluse [(6)](#ntr6-C_2019299ET.01000401-E0006) seoses väidetava tegevusega, mida ettevõtja Visa, eelkõige Visa Europe Limited („Visa Europe“) praktiseeris, sealhulgas mitmepoolselt kindlaksmääratud piirkonnasisesed vahendustasud, mida kohaldatakse teatavate EMP-siseste tehingute suhtes. |

| | | |
| --- | --- | --- |
| | (5) | 3. aprillil 2009 võttis komisjon vastu vastuväited („2009. a aprilli vastuväited“). 2009. aasta aprilli vastuväidete adressaadid olid Visa Europe ja Visa. Konkurentsi peadirektoraat edastas 2009. aasta aprilli vastuväited Visa Europe’ile 3. aprillil 2009. Hiljem tunnistas Visa Europe teatavad 2009. aasta aprilli vastuväidete osad Visa suhtes konfidentsiaalseks. |

| | | |
| --- | --- | --- |
| | (6) | 15. juunil 2009 esitas EuroCommerce kaebuse, mille kohaselt rikkus Visa Europe EÜ artiklit 81 seoses muu hulgas Visa Europe’i piirkonnasiseste mitmepoolsete vahendustasudega, mida kohaldatakse äri- ja tarbijakaarditehingute suhtes. |

| | | |
| --- | --- | --- |
| | (7) | 8. detsembri 2010. aasta otsusega muutis komisjon määruse nr 1/2003 artikli 9 kohaselt Visa Europe’ile siduvaks teatud kohustused seoses piirkonnasiseste ja teatavate riigisiseste [(7)](#ntr7-C_2019299ET.01000401-E0007) mitmepoolsete vahendustasudega [(8)](#ntr8-C_2019299ET.01000401-E0008). Need kohustused („2010. aasta kohustused“) käsitlesid teatavaid vastuväiteid Visa Europe’i vastuväidetes. 2012. aasta juulis lükkas komisjon tagasi EuroCommerce’i kaebuse, kuivõrd see puudutas 2010. aasta kohustustega hõlmatud küsimusi. |

| | | |
| --- | --- | --- |
| | (8) | 30. juulil 2012 võttis komisjon vastu Visa Europe’ile adresseeritud täiendavad vastuväited („Visa Europe’i täiendavad vastuväited“). |

| | | |
| --- | --- | --- |
| | (9) | 26. veebruari 2014. aasta otsusega muutis komisjon Visa Europe’ile siduvaks teatud kohustused, mis seonduvad eelkõige i) EMPs asuvate kaupmeestega tehtud tehingutega, kus VISA kaubamärgiga tarbijakaart on välja antud ühes Visa Europe Territory EMP-välistest jurisdiktsioonidest; ja ii) teatavad lisaeeskirjad piiriülese vastuvõtmise kohta („2014. aasta kohustused“) [(9)](#ntr9-C_2019299ET.01000401-E0009). Selles otsuses jõudis komisjon järeldusele, et meetmete võtmiseks Visa Europe’i suhtes ei ole enam põhjust. Enne seda otsust oli EuroCommerce oma kaebuse tagasi võtnud, kuivõrd see oli hõlmatud 2014. aasta kohustustega. |

| | | |
| --- | --- | --- |
| | (10) | Visa Inc. omandas Visa Europe’i 2016. aasta juunis. |

Visat puudutav menetlus

Vastuväited

| | | |
| --- | --- | --- |
| | (11) | 25. mail 2009 saatis komisjon Visale 2009. aasta aprilli vastuväidete redigeeritud versiooni. See redigeeritud versioon („redigeeritud 2009. aasta vastuväited“) ei sisaldanud 2009. aasta aprilli vastuväidete teatavaid osi, mille kohta Visa Europe oli varem väitnud, et need on Visa kohta konfidentsiaalsed [(10)](#ntr10-C_2019299ET.01000401-E0010). |

| | | |
| --- | --- | --- |
| | (12) | 5. märtsil 2013 võttis komisjon vastu Visa Europe’i täiendavate vastuväidete redigeeritud versiooni. See versioon ei sisaldanud teatavat teavet, mille lisamise vastu oli Visa Europe otsuse 2011/695/EL artikli 8 kohaselt olnud. 22. jaanuari 2013. aasta otsusega olin varem selle vaidlustamise tagasi lükanud. Kui Visa Europe ei taotlenud selle otsuse tühistamist kohaldatava aegumistähtaja jooksul, võttis komisjon 23. aprillil 2013 vastu Visa Europe’i täiendavate vastuväidete vähem redigeeritud versiooni. See vähem redigeeritud tekst („2013. aasta täiendavad vastuväited“) sisaldab teavet, mille avaldamiseks oli antud luba minu 22. jaanuari 2013. aasta otsusega. |

| | | |
| --- | --- | --- |
| | (13) | Konkurentsi peadirektoraat saatis 2013. aasta täiendavad vastuväited Visale 24. aprillil 2013. 2013. aasta täiendavad vastuväited ei olnud teatud tarbijadeebetkaardi mitmepoolsete vahendustasude vastu, mida 2010. aasta kohustused hõlmasid. Selle kohaldamisala ulatus kaugemale kui 2009. aasta redigeeritud vastuväited, kuna see lisas vastuväiteid Visa piirkondadevaheliste mitmepoolsete vahendustasude kohta. |

| | | |
| --- | --- | --- |
| | (14) | 3. augustil 2017 võttis komisjon vastu Visale adresseeritud täiendavad vastuväited („2017. aasta täiendavad vastuväited“). 2017. aasta täiendavate vastuväidete eesmärk oli täiendada, muuta ja täpsustada vastuväiteid, mis on Visale teatatud 2009. aasta redigeeritud vastuväidetes ning 2013. aasta täiendavates vastuväidetes. Eelkõige lisasid 2017. aasta täiendavad vastuväited deebetkaartide piirkondadevaheliste mitmepoolsete vahendustasudega seotud vastuväiteid ja võtsid arvesse Visa Europe’i omandamist Visa Inc. poolt 2016. aastal. |

Visa juurdepääs toimikule

| | | |
| --- | --- | --- |
| | (15) | Pärast 2009. aasta redigeeritud vastuväidete kättesaamist tutvus Visa komisjoni juurdlustoimikus kättesaadavate dokumentide nimekirjaga. 18. juunil 2009 teatas Visa konkurentsi peadirektoraadile oma otsusest mitte taotleda juurdepääsu sellele toimikule. |

| | | |
| --- | --- | --- |
| | (16) | Pärast 2013. aasta täiendavaid vastuväiteid andis konkurentsi peadirektoraat Visale 2013. aasta maist kuni 2014. aasta juunini (kaasa arvatud) mitmel korral CD-ROMidel dokumente. Pärast mõningast kirjavahetust ja arutelu leppisid konkurentsi peadirektoraat ja Visa kokku, et ülejäänud osa juurdepääsuga toimikust tehakse Visa välisnõustajatele kättesaadavaks andmeruumi menetluse osana kahes etapis. Esimene etapp pidi võimaldama Visa välisjuristidel tuvastada dokumente, mille kohta nad soovisid täiendavat juurdepääsu taotleda. Selle suhtes kehtisid piiravad eeskirjad. Teist etappi nähti ette esimesest põhjalikumana, sest välistel õigus- ja majandusnõustajatel oli juurdepääs esimeses etapis valitud dokumentidele. |

| | | |
| --- | --- | --- |
| | (17) | Andmeruumi menetluse esimene etapp kulmineerus sellega, et konkurentsi peadirektoraat avaldas 25. ja 30. aprillil 2014 Visa välisadvokaatide koostatud andmeruumi aruande. 7. ja 22. mail 2014 taotles Visa, et teatud dokumendid vabastataks andmeruumi menetlusest. |

| | | |
| --- | --- | --- |
| | (18) | Nende dokumentide ühe kategooria, 2010. aasta vastuvõtmise uuringu materjalide puhul taotles Visa teise võimalusena, et kogu selle uuringu andmestik oleks kättesaadav tema õigus- ja majandusnõustajatele 2. faasi andmeruumis. 3. juulil 2014 lükkas konkurentsi peadirektoraat tagasi taotluse saada 2010. aasta vastuvõtmise uuringu dokumentidele täiendavat juurdepääsu andmeruumist väljaspool, võtmata selget seisukohta Visa alternatiivse taotluse suhtes. Visa tõstatas selle küsimuse minuga 15. juulil 2014. Minu soovitusel konkurentsi peadirektoraat põhiliselt rahuldas selle alternatiivse taotluse 1. augustil 2014, võimaldades Visale juurdepääsu täielikule, kuigi anonüümsele andmekogumile 2010. aasta vastuvõtmise uuringu vastustest 2. etapi andmeruumis. 11. septembri 2014. aasta kirjas kinnitas Visa, et see alternatiivne lahendus lahendas selle dokumendikategooriaga seotud küsimused. Vastav andmeruumi menetlus algas 2015. aastal. |

| | | |
| --- | --- | --- |
| | (19) | Seoses teise kategooriaga – dokumendid, mille komisjon oli saanud Visa Europe’ilt – tegi Visa 2013. aasta juulis ettepaneku, et konkurentsi peadirektoraat uuriks võimalust korraldada läbirääkimistega avalikustamine alternatiivina andmeruumi menetlusele, mille reeglid oleksid Visa arvates liiga piiravad. Visa ja Visa Europe’i läbirääkimised läbirääkimistega juurdepääsu menetluse üksikasjade kohta teatavate dokumentide suhtes jätkusid 2015. aasta aprillini. |

| | | |
| --- | --- | --- |
| | (20) | Ei Visa Europe ega Visa ei tõstatanud minuga ühtegi küsimust selle läbirääkimistega avalikustamise kasutamise kohta ega muud liiki dokumentide kohta, millele Visa taotles täiendavat juurdepääsu. Konkurentsi peadirektoraat jätkas toimikule juurdepääsuga tegelemist. |

| | | |
| --- | --- | --- |
| | (21) | Konkurentsi peadirektoraat märkis 8. veebruaril 2016 Visale saadetud kirjas, et kavatseti väljastada uus dokument ja et kui see on tehtud, siis antakse Visale täiendav juurdepääs toimikule kuni uue dokumendi kuupäevani. Pärast 2017. aasta täiendavaid vastuväiteid andis konkurentsi peadirektoraat Visale juurdepääsu osale komisjoni uurimistoimikust DVD teel. Alates 2. oktoobrist 2017 oli Visal andmeruumi menetluse teel juurdepääs teatud materjalidele. Kuna Visa Europe’i omandamine Visa poolt oli selleks etapiks ellu viidud, ei olnud vaja jätkata 2015. aastal kokku lepitud läbirääkimistega juurdepääsu kokkuleppeid seoses Visa Europe’i dokumentidega. Ma ei saanud ühtegi taotlust seoses juurdepääsuga toimikule pärast 2017. aasta täiendavaid vastuväiteid. |

Redigeeritud 2009. aasta vastuväidetele, 2013. aasta täiendavatele vastuväidetele ja 2017. aasta täiendavatele vastuväidetele vastamise tähtajad

| | | |
| --- | --- | --- |
| | (22) | Visa vastas redigeeritud 2009. aasta vastuväidetele 30. juulil 2009, konkurentsi peadirektoraadi kirjalikuks vastuseks antud tähtaja jooksul. Konkurentsi peadirektoraat andis esialgu Visale tähtajaks, mille jooksul reageerida 2013. aasta täiendavatele vastuväidetele, sisuliselt kaheksa nädalat alates kättesaadava toimiku kättesaamisest CD-ROMil. 2015. aasta juulis teatas konkurentsi peadirektoraat Visale mitteametlikult, et Visalt ei eeldata lähitulevikus 2013. aasta täiendavatele vastuväidetele kirjalikult vastamist. Konkurentsi peadirektoraadi 8. veebruari 2016. aasta kirjas Visale oli märgitud, et Visa ei peaks 2013. aasta täiendavatele vastuväidetele vastama. Visa vastas 2017. aasta täiendavatele vastuväidetele kirjalikult 20. novembril 2017, aja jooksul, mis konkurentsi peadirektoraat oli selleks eesmärgiks andnud. |

Huvitatud kolmandad isikud

| | | |
| --- | --- | --- |
| | (23) | 2009. aastal tunnistati juhtumis AT.39398 huvitatud kolmandateks isikuteks MasterCard Incorporated, MasterCard International Incorporated ja MasterCard Europe (ühiselt „Mastercard“) ning samuti viis muud ettevõtjat. |

| | | |
| --- | --- | --- |
| | (24) | Ajaks, mil Visa oli vastanud kirjalikult 2017. aasta täiendavatele vastuväidetele, oli nendest kuuest huvitatud kolmandast isikust ainult Mastercard täpsemalt teatanud huvist Visa suhtes käimasoleva menetluse vastu juhtumis AT.39398 seoses 2010. aasta kohustustega ja 2014. aasta kohustustega [(11)](#ntr11-C_2019299ET.01000401-E0011). Minu soovitusel võttis konkurentsi peadirektoraat 2017. aasta detsembris ühendust viie teise huvitatud kolmanda isikuga. Nendest neli kinnitasid sisuliselt, et nende huvi juhtumi AT.39398 vastu jätkus seoses Visaga seotud menetlustega. Kuna ta korduvatele teatistele ei vastanud, ei pakutud viiendale (erinevalt nendest neljast) võimalust esitada vastavalt määruse nr 773/2004 artiklile 13 märkusi ajakohastatud menetluse olemuse ja sisu kirjelduse kohta juhtumis AT.39398 (praktikas 2017. aasta täiendavate vastuväidete mittekonfidentsiaalne kokkuvõte). Nendest neljast huvitatud kolmandast isikust kaks ei kasutanud seda võimalust. |

| | | |
| --- | --- | --- |
| | (25) | 2018. aasta jaanuaris sain ja võtsin vastu teise taotluse olla ära kuulatud huvitatud kolmanda isikuna. Edukas taotleja esitas kirjalikud märkused 2017. aasta täiendavate vastuväidete mittekonfidentsiaalse kokkuvõtte kohta 2018. aasta veebruaris. |

| | | |
| --- | --- | --- |
| | (26) | Kutsusin Mastercardi osalema suulisel ärakuulamisel (vt punkt 27 allpool), kuid ei pidanud otsuse 2011/695/EL artikli 6 lõike 2 tähenduses asjakohaseks kutsuda teisi huvitatud kolmandaid isikuid. |

Suuline ärakuulamine

| | | |
| --- | --- | --- |
| | (27) | Visa esitas oma argumendid suulisel ärakuulamisel, mis kestis poolteist päeva 27. ja 28. veebruaril 2018. Ärakuulamisel osalesid ka Mastercard ja EuroCommerce (vt punkte 30 ja 31 allpool). |

Kohustuste võtmise menetlus

| | | |
| --- | --- | --- |
| | (28) | 26. novembril 2018 esitas Visa komisjonile oma kohustused (edaspidi „kohustused“) kooskõlas määruse (EÜ) nr 1/2003 artikliga 9. |

| | | |
| --- | --- | --- |
| | (29) | 5. detsembril 2018 avaldas komisjon Euroopa Liidu Teatajas määruse (EÜ) nr 1/2003 artikli 27 lõike 4 kohase teatise, milles ta esitas käesoleva juhtumi ja kohustuste kokkuvõtte ning kutsus üles esitama ühe kuu jooksul märkusi kohustuste kohta [(12)](#ntr12-C_2019299ET.01000401-E0012). 29. jaanuaril 2019 teavitas komisjon Visat kolmandate isikute märkustest, mis esitati pärast selle teatise avaldamist. |

EuroCommerce kui kaebuse esitaja Visa suhtes

| | | |
| --- | --- | --- |
| | (30) | 12. septembril 2013 saatis EuroCommerce konkurentsi peadirektoraadile kirja, milles taotles enda käsitamist ametliku kaebuse esitajana [Visa] vastu algatatud käimasolevas uurimises. Konkurentsi peadirektoraat vastas 19. detsembri 2013. aasta kirjaga, kinnitades, et EuroCommerce’i käsitatakse ametliku kaebuse esitajana. |

| | | |
| --- | --- | --- |
| | (31) | 6. märtsi 2019. aasta kirjaga võttis EuroCommerce oma kaebuse tagasi osas, mida käsitletakse otsuse eelnõus. |

Lõppmärkused

| | | |
| --- | --- | --- |
| | (32) | Otsuse eelnõus märgitakse, et võttes arvesse kohustusi, on komisjon seisukohal, et tal ei ole enam põhjust meetmeid võtta, ning ilma et see piiraks määruse (EÜ) nr 1/2003 artikli 9 lõike 2 kohaldamist, tuleks käesoleva juhtumi menetlus seetõttu lõpetada. |

| | | |
| --- | --- | --- |
| | (33) | Kokkuvõttes leian, et käesoleva menetluse käigus on tagatud menetlusõiguste tõhus kasutamine. |

Brüssel, 11. aprill 2019

Wouter WILS

---

[(1)](#ntc1-C_2019299ET.01000401-E0001)  Vastavalt Euroopa Komisjoni presidendi 13. oktoobri 2011. aasta otsuse 2011/695/EL (ärakuulamise eest vastutava ametniku ülesannete ja pädevuse kohta teatavates konkurentsimenetlustes ([ELT L 275, 20.10.2011, lk 29](http://publications.europa.eu/resource/oj/JOL_2011_275_R_TOC))) (edaspidi „otsus 2011/695/EL“) artiklitele 16 ja 17.

[(2)](#ntc2-C_2019299ET.01000401-E0002)  Neljaosalise maksesüsteemi puhul, nagu siin käsitletav süsteem, osalevad igas maksekaardiga tehtavas ostus lisaks süsteemi omanikule/litsentsiandjale järgmised osalised: 1) kaardiomanik; 2) kaardi välja andnud finantsasutus (edaspidi „väljastaja“); 3) kaupmees ja 4) finantsasutus, kes osutab kaupmehele teenuseid, mis võimaldavad viimasel aktsepteerida kaarti asjaomase tehingu eest tasumise vahendina (edaspidi „vastuvõtja“). Mitmepoolsed vahendustasud on summad, mida vastuvõtja sellises süsteemis tehtud kaardimaksetehingu korral tavaliselt väljastajale maksab, kui väljastaja ja vastuvõtja ei ole kahepoolselt leppinud kokku muud vahendustasukorda asjaomase kaardi ja tehingu tüübi suhtes. Mitmepoolseid vahendustasusid väljendatakse üldiselt protsendina seotud kaardimakse nimiväärtusest.

[(3)](#ntc3-C_2019299ET.01000401-E0003)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta ([EÜT L 1, 4.1.2003, lk 1](http://publications.europa.eu/resource/oj/JOL_2003_001_R_TOC)) (edaspidi „määrus (EÜ) nr 1/2003“).

[(4)](#ntc4-C_2019299ET.01000401-E0004)  Juhtumi AT.39398 muid aspekte on käsitletud kahes komisjoni otsuses, mis võeti vastu määruse nr 1/2003 artikli 9 kohaselt vastavalt 2010. ja 2014. aastal. Vt punktid 7 ja 9 allpool.

[(5)](#ntc5-C_2019299ET.01000401-E0005)  Vt joonealused märkused 2, kus on lühidalt selgitatud mõisteid „mitmepoolsed vahendustasud“, „kaupmees“ ja „väljastaja“.

[(6)](#ntc6-C_2019299ET.01000401-E0006)  Komisjoni 7. aprilli 2004. aasta määrus (EÜ) nr 773/2004, mis käsitleb EÜ asutamislepingu artiklite 81 ja 82 kohaste menetluste teostamist komisjonis ([ELT L 123, 27.4.2004, lk 18](http://publications.europa.eu/resource/oj/JOL_2004_123_R_TOC)) („määrus nr 773/2004“).

[(7)](#ntc7-C_2019299ET.01000401-E0007)  Riigisisesed mitmepoolsed vahendustasud on vaikimisi vahendustasud, mida kohaldatakse juhul, kui väljaandja ja vastuvõtja on samas riigis.

[(8)](#ntc8-C_2019299ET.01000401-E0008)  Selle otsuse kokkuvõte on avaldatud [ELTs C 79, 12.3.2011, lk 8](http://publications.europa.eu/resource/oj/JOC_2011_079_R_TOC). Vt ka ärakuulamise eest vastutava ametniku 26. novembri 2010. aasta lõpparuanne ([ELT C 79, 12.3.2011, lk 6](http://publications.europa.eu/resource/oj/JOC_2011_079_R_TOC)).

[(9)](#ntc9-C_2019299ET.01000401-E0009)  Selle otsuse kokkuvõte on avaldatud [ELTs C 147, 16.5.2014, lk 7](http://publications.europa.eu/resource/oj/JOC_2014_147_R_TOC). Vt ka ärakuulamise eest vastutava ametniku 19. veebruari 2014. aasta lõpparuanne ([ELT C 147, 16.5.2014, lk 5](http://publications.europa.eu/resource/oj/JOC_2014_147_R_TOC)).

[(10)](#ntc10-C_2019299ET.01000401-E0010)  Vt punkt 5 eespool.

[(11)](#ntc11-C_2019299ET.01000401-E0011)  13. augustil 2015 taotles Mastercard, et teda tunnustataks huvitatud kolmanda isikuna Visa ja Visa piirkondadevaheliste mitmepoolsete vahendustasude puhul sellises ulatuses, kui seda ei ole veel tunnustatud. 14. augusti 2015. aasta e-kirjas osutasin, et igal juhul oli Mastercardil piisav huvi määruse nr 773/2004 artikli 13 ja otsuse 2011/695/EL artikli 5 tähenduses, et pidada teda huvitatud kolmandaks isikuks Visa puudutavas menetluses juhtumi AT.39398 kontekstis.

[(12)](#ntc12-C_2019299ET.01000401-E0012)  Komisjoni teatis, mis avaldatakse nõukogu määruse (EÜ) nr 1/2003 artikli 27 lõike 4 kohaselt juhtumi AT.39398 – Visa MIF kohta ([ELT C 438, 5.12.2018, lk 8](http://publications.europa.eu/resource/oj/JOC_2018_438_R_TOC)).

---

| | | | |
| --- | --- | --- | --- |
| 4.9.2019 | ET | Euroopa Liidu Teataja | C 299/8 |

---

Kokkuvõte komisjoni otsusest,

29. aprill 2019,

Euroopa Liidu toimimise lepingu artiklis 101 ja Euroopa Majanduspiirkonna lepingu artiklis 53 sätestatud menetluse kohta

(juhtum AT.39398 – Visa MIF)

(teatavaks tehtud numbri C(2019) 3034 all)

(Ainult ingliskeelne tekst on autentne)

(2019/C 299/06)

29. aprillil 2019 võttis komisjon vastu otsuse Euroopa Liidu toimimise lepingu artikli 101 ja EMP lepingu artikli 53 kohase menetluse kohta. Kooskõlas nõukogu määruse (EÜ) nr 1/2003 [(1)](#ntr1-C_2019299ET.01000801-E0001)
artikliga 30 avaldab komisjon osaliste nimed ja otsuse põhisisu, võttes arvesse ettevõtjate või nende ühenduste õigustatud huvi kaitsta oma ärisaladusi.

1.   SISSEJUHATUS

| | | |
| --- | --- | --- |
| | (1) | Otsusega muudetakse õiguslikult siduvaks ettevõtjate Visa Inc. ja Visa International Service Association („Visa International“) (edaspidi koos „Visa“) kohustused, mis võeti nõukogu määruse (EÜ) nr 1/2003 (edaspidi „määrus 1/2003“) artikli 9 kohaselt Euroopa Liidu toimimise lepingu (edaspidi „ELi toimimise leping“) artiklis 101 ja EMP lepingu artiklis 53 sätestatud menetluse raames. |

| | | |
| --- | --- | --- |
| | (2) | Otsus käsitleb Visa eeskirju piirkondadevaheliste mitmepoolsete vahendustasude kohta, mida kohaldatakse kaardipõhistele piirkondadevahelistele tehingutele, mis on tehtud EMPs asuvate kaupmeeste juures tarbijate deebet- või krediitkaartidega, mille on välja andnud EMPst väljaspool asuv väljastaja. |

2.   JUHTUMI KIRJELDUS

2.1.   Menetlus

| | | |
| --- | --- | --- |
| | (3) | 6. märtsil 2008 alustas komisjon menetlust, et võtta vastu otsus vastavalt nõukogu määruse (EÜ) nr 1/2003 III peatükile. 3. aprillil 2009 võttis komisjon vastu vastuväited, 23. aprillil 2013 täiendavad vastuväited ja 3. augustil 2017 edasised täiendavad vastuväited, milles andis ülevaate konkurentsiprobleemidest seoses Visa piirkondadevaheliste mitmepoolsete vahendustasudega. Vastuväiteid ja täiendavaid vastuväiteid käsitatakse esialgse hinnanguna määruse (EÜ) nr 1/2003 artikli 9 lõike 1 tähenduses. |

| | | |
| --- | --- | --- |
| | (4) | Visa vastas täiendavatele vastuväidetele kirjalikult 20. novembril 2017. Suuline ärakuulamine toimus 27. ja 28. veebruaril 2018. |

| | | |
| --- | --- | --- |
| | (5) | 26. novembril 2018 esitas Visa komisjonile oma kohustused (edaspidi „kohustused“). |

| | | |
| --- | --- | --- |
| | (6) | 5. detsembril 2018 avaldas komisjon Euroopa Liidu Teatajas määruse (EÜ) nr 1/2003 artikli 27 lõike 4 kohase teatise (edaspidi „artikli 27 lõike 4 kohase turutesti teatis“), milles esitas juhtumi ja kohustuste kokkuvõtte ning kutsus huvitatud kolmandaid isikuid üles esitama märkusi kohustuste kohta ühe kuu jooksul pärast teatise avaldamist. |

| | | |
| --- | --- | --- |
| | (7) | 29. jaanuaril 2019 teavitas komisjon Visat märkustest, mille huvitatud kolmandad isikud olid pärast artikli 27 lõike 4 kohase turutesti teatise avaldamist esitanud. |

2.2.   Komisjoni tuvastatud konkurentsiprobleemid

| | | |
| --- | --- | --- |
| | (8) | Visa on kehtestanud eeskirjad piirkondadevaheliste mitmepoolsete vahendustasude kohta, mida kohaldatakse piirkondadevahelistele tehingutele, mis on tehtud EMPs asuvate kaupmeeste juures tarbijate deebet- või krediitkaartidega, mille on välja andnud EMPst väljaspool asuv väljastaja. Piirkondadevaheliste tehingute korral võivad väljastaja (kaardiomaniku pank) ja vastuvõtja (kaupmehe pank) kehtestada vahendustasusid ka kahepoolsetes lepingutes (sh juhul, kui väljastaja asub EMPst väljaspool ja kaupmees asub EMPs). Visa on siiski märkinud, et piirkondadevahelised kahepoolsed lepingud on haruldased. |

| | | |
| --- | --- | --- |
| | (9) | Komisjon esitas vastuväidetes ja täiendavates vastuväidetes esialgse arvamuse, mille kohaselt on Visa kui ettevõtjate ühenduse esindaja rikkunud ELi toimimise lepingu artikli 101 lõiget 1 ja EMP lepingu artikli 53 lõiget 1, kehtestades ühiselt eeskirjad mitmepoolsete vahendustasude kohta, mida kohaldatakse piirkondadevahelistele kaardipõhistele tehingutele, mis tehakse EMPs asuvates jaemüügipunktides tarbijate deebet- ja krediitkaartidega, mille on välja andnud EMPst väljaspool asuv väljastaja. Nende tehingute hulka kuuluvad kaardi kohalolekuga tehingud (poes tehtavad tehingud, kui kaardiomanik on poes kohal) ja kaardi kohalolekuta tehingud (e-tehingud, kui kaardi number ja autentimisandmed edastatakse interneti, posti või telefoni teel). |

| | | |
| --- | --- | --- |
| | (10) | Komisjon esitas vastuväidetes ja täiendavates vastuväidetes esialgse arvamuse, mille kohaselt kujutavad Visa piirkondadevaheliste mitmepoolsete vahendustasude eeskirjad ettevõtjate ühenduse otsust, mille eesmärk ja mõju on märgatav konkurentsi piiramine EMPs kaardimaksete vastuvõtmise turul. |

| | | |
| --- | --- | --- |
| | (11) | Komisjon tegi vastuväidetes ja täiendavates vastuväidetes esialgse järelduse, et Visa piirkondadevaheliste mitmepoolsete vahendustasude eeskirjad kujutavad endast horisontaalset hinnakokkulepet. Piirkondadevaheliste mitmepoolsete vahendustasudega lepitakse kokku oluline osa hinnast, mida võetakse kaupmeestelt vastuvõtuteenuste eest kaupmehe teenustasude kaudu. Komisjon tegi esialgse järelduse, et hinnakonkurentsi piiramine tuleneb Visa piirkondadevaheliste mitmepoolsete vahendustasude eeskirjade olemusest. Komisjon tegi ka esialgse järelduse, et Visa piirkondadevaheliste mitmepoolsete vahendustasude eeskirjade eesmärk on määrata kindlaks osa kaupmeestelt nõutavast hinnast ning piirata konkurentsi Visa ja selle liikmete/litsentsisaajate, peamiselt väljastajate kasuks. Selline hinnakokkulepe kahjustab oma olemuselt konkurentsi ja on iseenesest piisavalt kahjulik, et seda pidada eesmärgil põhinevaks konkurentsipiiranguks. |

| | | |
| --- | --- | --- |
| | (12) | Komisjon tegi vastuväidetes ja täiendavates vastuväidetes ka esialgse järelduse, et Visa piirkondadevaheliste mitmepoolsete vahendustasude eeskirjad piiravad EMPs kaardimaksete vastuvõtmise turul konkurentsi. Komisjoni vastuväidete ja täiendavate vastuväidete kohaselt kohalduvad Visa piirkondadevahelised mitmepoolsed vahendustasud vahetult peaaegu kõigile EMPs asuvate kaupmeeste juures tehtud piirkondadevahelistele tehingutele. Nendega määratakse kindlaks oluline osa hinnast, mida võetakse kaupmeestelt vastuvõtuteenuste eest kaupmehe teenustasu kaudu, mistõttu piiravad need vastuvõtja võimalusi vähendada ja eristada kaupmehe teenustasusid ning vastuvõtjad kannavad need üle kaupmeestele. Seetõttu avaldavad piirkondadevahelised mitmepoolsed vahendustasud otsest mõju hindadele, kuna need suurendavad kaupmehe teenustasusid. |

| | | |
| --- | --- | --- |
| | (13) | Komisjon tegi vastuväidetes ja täiendavates vastuväidetes esialgse järelduse, et Visa piirkondadevaheliste mitmepoolsete vahendustasude eeskirjade piiravat eesmärki ja mõju näivad suurendavat muu hulgas järgmised tegurid: süsteemidevaheline konkurents, mistõttu on mitmepoolsed vahendustasud suured (mida suurem on Visa mitmepoolne vahendustasu, seda ahvatlevamaks muutub väljastajale anda välja Visa kaarte), vastuvõtjatepoolse surve puudumine mitmepoolsete vahendustasude vähendamiseks ja asjaolu, et kaupmeestel puudub tasakaalustav läbirääkimisjõud mitmepoolsete vahendustasude taseme piiramiseks. Seoses vastuvõtjatega oli komisjon esialgsel seisukohal, et nad näivad olevat ükskõiksed mitmepoolsete vahendustasude suhtes, sest neid kohaldatakse kõigile vastuvõtjatele võrdselt, mis võimaldab neil kanda ühised mitmepoolsete vahendustasude kulud üle kaupmeestele. |

| | | |
| --- | --- | --- |
| | (14) | Komisjon esitas vastuväidetes ja täiendavates vastuväidetes esialgse seisukoha, et Visa piirkondadevaheliste mitmepoolsete vahendustasude eeskirjad ei ole objektiivselt vajalikud. |

2.3.   Kohustused

| | | |
| --- | --- | --- |
| | (15) | Visa 26. novembril 2018 pakutud kohustuste põhiosad on järgmised. |

| | | | | | | | | | | |
| --- | --- | --- | --- | --- | --- | --- | --- | --- | --- | --- |
| | (16) | Visa kohustub kuus kuud pärast kuupäeva, mil Visale tehakse ametlikult teatavaks käesolev otsus, kehtestama kõigi tarbijate kaardipõhiste maksetehingute mitmepoolsete vahendustasude ülempiiri järgmiselt: | | | | --- | --- | | a) | piirkondadevahelise mitmepoolse vahendustasu piirkondadevahelistele tehingutele deebetkaardiga, mille puhul kaart on kohal, 0,2 % tasemel ja | | | | | --- | --- | | b) | piirkondadevahelise mitmepoolse vahendustasu piirkondadevahelistele tehingutele krediitkaardiga, mille puhul kaart on kohal, 0,3 % tasemel ja | | | | | --- | --- | | c) | piirkondadevahelise mitmepoolse vahendustasu piirkondadevahelistele tehingutele deebetkaardiga, mille puhul kaart ei ole kohal, 1,15 % tasemel ja | | | | | --- | --- | | d) | piirkondadevahelise mitmepoolse vahendustasu piirkondadevahelistele tehingutele krediitkaardiga, mille puhul kaart ei ole kohal, 1,50 % tasemel. | |

| | | |
| --- | --- | --- |
| | (17) | Hiljemalt 12 tööpäeva jooksul alates selle otsuse teatavaks tegemisest teavitab Visa kõiki Visa piirkondadevahelisi tehinguid vastuvõtvaid panku ja palub neil omakorda teavitada kiiresti oma kaupmeestest kliente sellest, et i) on võetud kohustused ja et ii) nende kohustuste kehtivuse ajaks piiristatakse edaspidi tarbijate deebet- ja krediitkaartidega tehtavate kõigi piirkondadevaheliste tehingute piirkondadevahelised mitmepoolsed vahendustasud. |

| | | |
| --- | --- | --- |
| | (18) | Hiljemalt 12 tööpäeva jooksul alates käesoleva otsuse teatamisest avaldab Visa selgelt nähtaval ja kergesti ligipääsetaval viisil Visa Europe’ile kuuluval veebisaidil kõik piirkondadevahelised mitmepoolsed vahendustasud, mida kohaldatakse piirkondadevahelistele deebet- ja krediitkaardiga tehtavatele tehingutele, mille puhul kaart on või ei ole kohal, kooskõlas kohustustega. See nõue kehtib kogu kohustuste kehtimise ajal. |

| | | |
| --- | --- | --- |
| | (19) | Visa ei hoia ega püüa hoida neist kohustustest kõrvale ei otseselt ega kaudselt ühegi tegevuse või tegevusetuse kaudu. Eelkõige hoidub Visa alates kohustuste kohta vastu võetud otsusest teatamisest kõigist tegevustest, millel on samaväärne eesmärk või mis mõjutavad piirkondadevahelisi mitmepoolseid vahendustasusid. See hõlmab eelkõige rakendusprogramme või uusi reegleid, millega Visa kannab skeemi või muud EMP vastuvõtvatelt pankadelt võetavad tasud üle EMP-välistele väljastajatele. |

| | | |
| --- | --- | --- |
| | (20) | Oma mittekõrvalehoidmiskohustustest lähtudes võib Visa võtta asjakohaseid tarbijakaitsemeetmeid tagamaks, et tema piirkondadevaheliste mitmepoolsete vahendustasude muutused ei mõjuta negatiivselt tarbijaid, eriti seoses pettuste, vääringu konverteerimise, tagasimaksete ja tagasinõudmistega. |

| | | |
| --- | --- | --- |
| | (21) | Visa määrab seirehalduri kontrollima, kas ta täidab oma kohustusi. Komisjonil on enne seirehalduri määramist õigus kandidaat heaks kiita või tagasi lükata. |

| | | |
| --- | --- | --- |
| | (22) | Kohustused kehtivad viie aasta ja kuue kuu jooksul alates kuupäevast, mil Visale teatatakse käesolevast otsusest. |

3.   JÄRELDUS

| | | |
| --- | --- | --- |
| | (23) | Kohustused vastavad piisavalt vastuväidetes ja täiendavates vastuväidetes kindlaks tehtud probleemidele. |

| | | |
| --- | --- | --- |
| | (24) | Visa esitatud mitmepoolsete vahendustasude määrad ei näi ühegi piirkondadevahelise tehingu liigi (st deebet- või krediitkaarditehingud, mille puhul kaart on või ei ole kohal) puhul ületavat kaupmehe ükskõiksuse testi [(2)](#ntr2-C_2019299ET.01000801-E0002) nõudeid. Toimiku materjalidest ilmneb, et piirkondadevaheliste kaardi kohalolekuga tehingute korral võib deebetkaardiga tehtava tehingu eest võetav 0,2 % suurune ja krediitkaardiga tehtava tehingu eest võetav 0,3 % suurune mitmepoolne vahendustasu muuta kaupmehed kokkuvõttes ükskõikseks selle suhtes, kas tasutakse sularahas või kaardiga. Toimiku materjalidest ilmneb, et piirkondadevaheliste kaardi kohalolekuta tehingute korral võib deebetkaardiga tehtava tehingu eest võetav 1,15 % suurune ja krediitkaardiga tehtava tehingu eest võetav 1,5 % suurune mitmepoolne vahendustasu muuta kaupmehed kokkuvõttes ükskõikseks selle suhtes, kas kasutatakse SEPA-välise panga või e-raha ülekannet või kaardimakset. |

| | | |
| --- | --- | --- |
| | (25) | Kohustused käsitlevad seetõttu komisjoni kindlaks tehtud esialgseid konkurentsiprobleeme tõhusalt, sest nendega tagatakse kaupmeestele ja lõppkokkuvõttes tarbijatele otsene ja konkreetne kasu mitmepoolsete vahendustasudena, mis on praegu kohaldatavast tasemest oluliselt madalamal tasemel. |

| | | |
| --- | --- | --- |
| | (26) | Kohustused hõlmavad kaugeleulatuvat mittekõrvalehoidmise klauslit, millega keelatakse Visal tegevus või tegevusetus, millel on otseselt või kaudselt piirkondadevaheliste mitmepoolsete vahendustasudega sarnane eesmärk või mõju. See hõlmab muu hulgas selliste tasude kehtestamist, mis on õiguslikult või majanduslikult võrdväärsed piirkondadevaheliste mitmepoolsete vahendustasudega. See sarnaneb Visa 2010. ja 2014. aasta kohustustega. Samamoodi nagu nimetatud kohustuste puhul, käsitleb mittekõrvalehoidmise klausel ka uusi või suuremaid skeemi tasusid, mis on võrdväärsed piirkondadevaheliste mitmepoolsete vahendustasudega. |

| | | |
| --- | --- | --- |
| | (27) | Kohustustes esitatud kaardipõhise makseinstrumendi ja kaardi kohalolekuga tehingute määratlustega välistatakse võimalus manipuleerida ning määratleda kaardiskeemi raames kaardi kohalolekuga tehingud kaardi kohalolekuta tehingutena, sest neis on selgelt täpsustatud tingimused, mille kohaselt kaardi kohalolekuga tehingud toimuvad. Kuid kui niisugune manipuleerimine siiski peaks toimuma, peetakse seda kohustuste rikkumiseks ja nendest kõrvalehoidmiseks. |

| | | |
| --- | --- | --- |
| | (28) | Komisjon on seisukohal, et viie aasta ja kuue kuu pikkune kohustuste kehtimise aeg on piisav, et lahendada asjakohaselt vastuväidetes ja täiendavates vastuväidetes esitatud probleemid. Kuna kohustustes on ette nähtud kuue kuu pikkune rakendamisaeg, on kohustuste tegelik kehtivusaeg viis aastat. |

| | | |
| --- | --- | --- |
| | (29) | Võttes arvesse kohustusi, on komisjon seisukohal, et tal ei ole enam põhjust meetmeid võtta, ning ilma et see piiraks määruse (EÜ) nr 1/2003 artikli 9 lõike 2 kohaldamist, tuleks käesoleva juhtumi menetlus seetõttu lõpetada. |

| | | |
| --- | --- | --- |
| | (30) | Komisjonile jääb täielik õigus uurida tegevust, mida käesolevas otsuses ei käsitleta, ja alustada selle suhtes menetlus kooskõlas ELi toimimise lepingu artikliga 101 ja EMP lepingu artikliga 53. |

---

[(1)](#ntc1-C_2019299ET.01000801-E0001)  [EÜT L 1, 4.1.2003, lk 1](http://publications.europa.eu/resource/oj/JOL_2003_001_R_TOC).

[(2)](#ntc2-C_2019299ET.01000801-E0002)  Mitmepoolsete vahendustasude tasemete analüüsimisel tuleks arvesse võtta algselt majandusalases kirjanduses kirjeldatud kaupmehe ükskõiksuse testi, mida komisjon on täiendanud, et hinnata tõhusaid vahendustasusid. Komisjon kasutab seda metoodikat võrdlusaluse või asendusnäitajana, et hinnata vastavust ELi toimimise lepingu artikli 101 lõikele 3 tagamaks, et kaupmeestele on maksekaartide aktsepteerimisest kasu.

---

V Teated

KONKURENTSIPOLIITIKA RAKENDAMISEGA SEOTUD MENETLUSED

Euroopa Komisjon

| | | | |
| --- | --- | --- | --- |
| 4.9.2019 | ET | Euroopa Liidu Teataja | C 299/12 |

---

Eelteatis koondumise kohta

(juhtum M.9458 – CBRE / Telford Homes)

Võimalik lihtsustatud korras menetlemine

(EMPs kohaldatav tekst)

(2019/C 299/07)

1.

28. augustil 2019 sai Euroopa Komisjon nõukogu määruse (EÜ) nr 139/2004 [(1)](#ntr1-C_2019299ET.01001201-E0001) artiklile 4 vastava teatise kavandatava koondumise kohta.

Teatis puudutab järgmisi ettevõtjaid:

| | |
| --- | --- |
| — | CBRE Group, Inc. („CBRE“, USA); |

| | |
| --- | --- |
| — | Telford Homes PLC („Telford Homes“, Ühendkuningriik). |

CBRE omandab ettevõtja Telford Homes üle täieliku kontrolli ühinemismääruse artikli 3 lõike 1 punkti b tähenduses.

Koondumine toimub aktsiate või osade ostu teel.

2.

Asjaomaste ettevõtjate majandustegevus hõlmab järgmist:

—   CBRE: osutab ärikinnisvaraga seotud teenuseid kogu maailmas, sh tegeleb kinnisvara ja rajatiste haldamisega, ärikinnisvaraga seotud investeeringute haldamisega ning osutab arendusteenuseid;

—   Telford Homes: tegeleb elamispinnana kasutatava ja segakasutusega kinnisvara arendusega Ühendkuningriigis.

3.

Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.

Tuleb märkida, et käesoleva juhtumi puhul võib olla võimalik kasutada korda, mis on esitatud komisjoni teatises lihtsustatud korra kohta teatavate koondumiste menetlemiseks vastavalt nõukogu määrusele (EÜ) nr 139/2004 [(2)](#ntr2-C_2019299ET.01001201-E0002).

4.

Komisjon kutsub asjast huvitatud kolmandaid isikuid esitama komisjonile oma võimalikke märkusi kavandatava toimingu kohta.

Komisjon peab märkused kätte saama kümne päeva jooksul pärast käesoleva dokumendi avaldamist. Märkuste juures tuleks alati kasutada järgmist viidet:

M.9458 – CBRE / Telford Homes

Märkusi võib saata komisjonile elektronposti, faksi või postiga. Kontaktandmed:

| |
| --- |
| E-post: COMP-MERGER-REGISTRY@ec.europa.eu |
| Faks +32 22964301 |
| Postiaadress: |
| European Commission |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

---

[(1)](#ntc1-C_2019299ET.01001201-E0001)  [ELT L 24, 29.1.2004, lk 1](http://publications.europa.eu/resource/oj/JOL_2004_024_R_TOC) („ühinemismäärus“).

[(2)](#ntc2-C_2019299ET.01001201-E0002)  [ELT C 366, 14.12.2013, lk 5](http://publications.europa.eu/resource/oj/JOC_2013_366_R_TOC).

---

| | | | |
| --- | --- | --- | --- |
| 4.9.2019 | ET | Euroopa Liidu Teataja | C 299/14 |

---

Eelteatis koondumise kohta

(juhtum M.9496 – Ardian France / Staci)

Võimalik lihtsustatud korras menetlemine

(EMPs kohaldatav tekst)

(2019/C 299/08)

1.

27. augustil 2019 sai Euroopa Komisjon nõukogu määruse (EÜ) nr 139/2004 [(1)](#ntr1-C_2019299ET.01001401-E0001) artiklile 4 vastava teatise kavandatava koondumise kohta.

Teatis puudutab järgmisi ettevõtjaid:

| | |
| --- | --- |
| — | Ardian France SA („Ardian“, Prantsusmaa); |

| | |
| --- | --- |
| — | Groupe Staci („Staci“, Prantsusmaa), mille üle on valitsev mõju ettevõtjal Compagnie Benelux Participations SA („Cobepa“, Belgia). |

Ardian omandab Staci üle täieliku ainukontrolli ühinemismääruse artikli 3 lõike 1 punkti b tähenduses.

Koondumine toimub aktsiate või osade ostu teel.

2.

Asjaomaste ettevõtjate majandustegevus hõlmab järgmist:

—   Ardian: sõltumatu erainvesteerimisühing, mis tegeleb varahalduse ja nõustamisega Euroopas, Põhja-Ameerikas ja Aasias. Ardianil ei ole osalusi portfelli kuuluvates äriühingutes, mis tegutsevad logistikateenuste valdkonnas;

—   Staci: tegutseb logistikavaldkonnas, on jaelogistika spetsialist, täpsemalt i) turundustoodete logistika ja ii) kaubanduslike toodete jaelogistika valdkonnas. Staci osutab logistikateenuseid Saksamaal, Belgias, Hispaanias, Prantsusmaal, Itaalias, Madalmaades, Ühendkuningriigis ja Ameerika Ühendriikides.

3.

Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.

Tuleb märkida, et käesoleva juhtumi puhul võib olla võimalik kasutada korda, mis on esitatud komisjoni teatises lihtsustatud korra kohta teatavate koondumiste menetlemiseks vastavalt nõukogu määrusele (EÜ) nr 139/2004 [(2)](#ntr2-C_2019299ET.01001401-E0002).

4.

Komisjon kutsub huvitatud kolmandaid isikuid esitama oma võimalikke märkusi kavandatava toimingu kohta.

Komisjon peab märkused kätte saama kümne päeva jooksul pärast käesoleva dokumendi avaldamist. Märkuste juures tuleks alati kasutada järgmist viidet:

M.9496 – Ardian France / Staci

Märkusi võib saata komisjonile elektronposti, faksi või postiga. Kontaktandmed:

| |
| --- |
| e-post: COMP-MERGER-REGISTRY@ec.europa.eu |
| faks +32 22964301 |
| postiaadress: |
| European Commission |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

---

[(1)](#ntc1-C_2019299ET.01001401-E0001)  [ELT L 24, 29.1.2004, lk 1](http://publications.europa.eu/resource/oj/JOL_2004_024_R_TOC) („ühinemismäärus“).

[(2)](#ntc2-C_2019299ET.01001401-E0002)  [ELT C 366, 14.12.2013, lk 5](http://publications.europa.eu/resource/oj/JOC_2013_366_R_TOC).

---